open-index/open-wikipedia-markdown huggingface dataset:
Alonzo Mourning

**Alonzo Harding Mourning, Jr.** (s. 8. helmikuuta 1970 Chesapeake, Virginia) on yhdysvaltalainen aktiiviuransa lopettanut koripalloilija. Hän edusti urallaan kolmea eri NBA-seuraa, Miami Heatia, Charlotte Hornetsia ja New Jersey Netsiä. Hän oli aktiiviurallaan 208 cm pitkä ja painoi 118 kg.

Mourningilla ja hänen vaimollaan Tracyllä on poika ja tytär.

## Ura

Mourning valittiin urallaan seitsemän kertaa NBA:n All Star -otteluun ja kaksi kertaa liigan parhaaksi puolustajaksi. Mourning saavutti Heatissa NBA-mestaruuden keväällä 2006 Heatin voittaessa Dallas Mavericksin voitoin 4–2. Hän voitti olympiakultaa Sydneyn kesäolympialaisissa vuonna 2000 ja MM-kultaa vuonna 1994 Kanadassa.

Alonzo Mourning varattiin vuonna 1992 toisella vuorolla Charlotte Hornetsiin, josta sitten hänet vaihdettiin Heatiin. Miamissa hän pelasi seuraavat seitsemän kauttaan, joiden aikana hänet palkittiin parhaaksi puolustajaksi kahdesti.

Mourning teki vuonna 2003 vapaana pelaajana neljän vuoden sopimuksen New Jersey Netsin kanssa. Hän palasi Miami Heatiin 1. maaliskuuta 2005. Kausi 2007–2008 päättyi loukkaantumiseen. Mourning oli suunnitellut, että kausi olisi hänen viimeisensä. 22. tammikuuta 2009 hän ilmoitti lopettavansa uransa. 

Mourning on Heatin seurahistorian eniten heittoja torjunut pelaaja, eniten levypalloja ottanut pelaaja ja eniten pelejä Heatissa pelannut pelaaja. Mourning oli myös Heatin kaikkien aikojen parhain pistemies, kunnes 14. maaliskuuta 2009 Dwyane Wade ohitti Mourningin 9&nbsp;459 pistettä. Ottelussa Orlando Magicia vastaan 30. maaliskuuta 2009 Miami Heat jäädytti Alonzo Mourningin pelinumeron 33. 

## Lähteet
Lich (tähti)

**Lich**' eli **PSR B1257+12** (yleinen lyhenne **PSR 1257+12**) on millisekuntipulsari Neitsyen tähdistön suunnalla, noin 2&nbsp;300 valovuoden päässä Maasta. Sitä tiedetään kiertävän kolme eksoplaneettaa.

Pulsarin löysi puolalainen tähtitieteilijä Aleksander Wolszczan vuonna 1990 Arecibon radioteleskoopilla.

## Planeettakunta
Vuonna 1992 Wolszczan ja kanadalainen Dale Frail havaitsivat pulsarin lähettämässä radiosäteilyssä jaksollista vaihtelua, joka osoittautui johtuvan kahdesta, ehkä jopa kolmesta hiukan Maapalloa suuremmasta eksoplaneetasta (massat PSR 1257+12 b:llä 2,8 ja PSR 1257+12 c:llä 3,4 Maan massaa) Löytöä pidettiin yllättävänä, sillä planeettakuntien oletettiin olevan mahdollisia vain pääsarjan tähtien ympärillä. Pulsarin synnyttävän supernovaräjähdyksen kun oletettiin olevan mahdolliselle planeettakunnalle kohtalokas. Planeettalöytö oli kaikkien aikojen ensimmäinen varma havainto oman aurinkokuntamme ulkopuolisista planeetoista.

Myöhemmin kohteesta havaittiin signaali, joka viittasi neljännen, isomman ja kauempana sijaitsevan planeetan olemassaoloon. Tämä "planeettalöytö" kuitenkin peruttiin myöhemmin. Nykyisin tämän vain 430 MHz taajuudella havaittavan signaalin (oikea planeetta näkyisi laajalla taajuusalueella) katsotaan olevan viite komeetasta tai asteroidista, joka kiertää pulsaria 3,5 vuoden jaksolla. On saatu myös viitteitä kokonaisen Kuiperin vyöhykettä muistuttavan asteroidivyöhykkeen olemassaolosta PSR 1257+12:n ympärillä.

## Lähteet

## Aiheesta muualla
*http://www.astro.psu.edu/users/alex/pulsar_planets_text.html
Arlene Golonka

**Arlene Golonka** (23. tammikuuta 1936 Chicago, Illinois, Yhdysvallat – 31. toukokuuta 2021 West Hollywood) oli yhdysvaltalainen näyttelijä. 

Golonka opiskeli The Actors Studiossa ja teki vuonna 1958 Broadway-debyyttinsä näytelmässä *The Night Circus*. Sen jälkeen hänet nähtiin muun muassa näytelmissä *Take Me Along* (1959), *Come Blow Your Horn* (1961) ja *One Flew Over the Cuckoo’s Nest* (1963). Golonka oli vuonna 1965 tekemässä menestynyttä huumorilevyä *You Don’t Have to Be Jewish*.

Golonka muutti vuonna 1967 New Yorkista Los Angelesiin televisio- ja elokuvauran perässä. Hän näytteli vuonna 1967 Millie Hutchinsia kahden jakson ajan menestyneessä komediassa *[[The Andy Griffith Show]]*, jonka spinoff-sarjassa *[[Mayberry R.F.D]]* hän esitti samaa roolia 49 jakson ajan. Golonka oli näiden sarjojen lisäksi vierailivana näyttelijänä useissa televisiosarjoissa, erityisesti tilannekomedioissa. Hänen elokuviansa ovat muun muassa *[[Hirttäkää heidät!]]* (1968), *[[Kaappaus Bermudan kolmiossa]]* (1977), *[[Älkää ampuko hammaslääkäriä]]* (1979), *[[Rakkautta ensi puraisulla]]* (1980) ja *[[Maisteri ensilempi]]* (1983).

Golonka oli ansioitunut myös alansa opettajana.

## Yksityiselämä

Arlene Golonka syntyi Chicagossa amerikanpuolalaiseen perheeseen. Hänen äitinsä oli Elinor os. Wroblewski ja isä Frank Golonka. Arlene Golonka oli naimisissa näyttelijä Larry Delaneyn kanssa.

## Lähteet

## Aiheesta muualla
*
Lasker

**Lasker** on puolalainen sukunimi.

## Kuuluisia Laskereita

* Albert Lasker (1880–1952), yhdysvaltalainen mainonnan kehittäjä
* Anita Lasker-Wallfisch (s. 1925), saksalais-brittiläinen sellisti
* Berthold Lasker (1860–1928), saksalainen shakkimestari
* Eduard Lasker (1829–1884), saksalainen poliitikko
* Edward Lasker (1885–1981), yhdysvaltalainen shakkimestari ja kirjailija
* Else Lasker-Schüler (1869–1945), saksalainen runoilija
* Emanuel Lasker (1868–1941), saksalainen shakin maailmanmestari
* Jonathan Lasker (s. 1948), yhdysvaltalainen taiteilija
* Lawrence Lasker (s. 1949), yhdysvaltalainen elokuvakäsikirjoittaja ja tuottaja
* Mary Woodward Lasker, yhdysvaltalainen terveysaktivisti

## Katso myös

* Albert Lasker -palkinto lääketieteellisestä perustutkimustyöstä
* Albert Lasker -palkinto kliinisestä lääketieteellisestä tutkimustyöstä
Mielikuvitusystävä

**Mielikuvitusystävä** on psykologinen ja sosiaalinen ilmiö, jossa ystävyys tai muunlainen henkilösuhde vallitsee todellisuuden sijaan mielikuvituksessa. Mielikuvitusystävät ovat usein olennaisena osana lasten leikeissä. Mielikuvitusystävät saattavat seurata lasta aina murrosikään ja joskusaikuisuuteen. Mielikuvitusystävillä on usein korostettuja persoonallisia piirteitä ja tapoja. Vaikka lapsista ne näyttävät kovin todellisilta, tutkimukset ovat osoittaneet, etteivät lapset pidä niitä todellisina.

## Lääketieteellinen ja filosofinen näkökulma

Lapsen tai aikuisen mielikuvitusystävät eivät sinänsä merkitse, että hän tarvitsisi aikuisen apua tai olisi sairas .  DSM-IV-tautiluokituksen mukaan mielikuvitusystäviä pidetään psyykkisenä häiriönä vain, jos ne haittaavat henkilön päivittäistä sosiaalista vuorovaikutusta. Yksinäisellä ja yksin viihtyvällä lapsella mielikuvitusystävät ovat tavallisia. Niitä on usein myös autismin kirjon lapsilla, joilla harvoin on muita ystäviä.

## Syyt

Antropologi Maurice Bloch väittää, että ihmisen kehityksen myötä aivojen rakenne teki mahdolliseksi kuvitella asioita, joita fyysisesti ei ole, ja mahdollisti sosiaalisen vuorovaikutuksen, johon muut planeettamme oliot eivät pysty. Blochin mukaan ihmiset pystyvät näin muodostamaan "käsitteellisiä yhteiskunnallisia" ryhmiä, kuten klaaneja ja kansakuntia, tai jopa sellaisia kuvitteellisia ryhmiä kuin kuolleet .

Ihmiset voivat luoda mielikuvitusystäviä kavereikseen, pelikavereikseen tai muista syistä. Mielikuvitusystävä voi tarjota tärkeän ihmissuhteen yhtä hyvin lapsille kuin aikuisille. Nuorille kotoaan ensi kertaa pois muuttaneille lapsille mielikuvitusystävä tarjoaa seuraa, joka auttaa kestämään eron aiheuttamaa stressiä. Lapset esittävät mielikuvitusystävälleen toiveita, joita he eivät uskalla ilmaista kellekään muulle rangaistuksen pelosta tai muusta syystä. Lapsi saattaa jopa panna omat virheensä mielikuvitusystävän tiliin. Näin lapselle tarjoutuu tilaisuus toimia sosiaalisten sääntöjen vastaisesti. Lapset antavat mielikuvitusystävälle usein ominaisuuksia, joita heiltä itseltään puuttuu, ja näin tekevät niistä itsensä ihanneklooneja. Ujot lapset kuvaavat mielikuvitusystäviään usein leikkisinä ja suosittuina pelleinä, jotka saavat heidät nauramaan . 

Yleisen väärinkäsityksen mukaan lapset unohtavat mielikuvitusystävänsä, kun he menevät kouluun ja saavat todellisia ystäviä. Tosiasiassa monella lapselle mielikuvitusystävä pysyy. Vanhempien ja kavereitten odotusten mukaisesti lapset vain lakkaavat puhumasta mielikuvitusystävästään. Jos nuori saa vielä aikuisena uusia mielikuvitusystäviä, se saattaa olla merkki psyykkisestä ongelmasta.

## Mielikuvitusystäviä kirjallisuudessa

### Henkilöhahmoja
* Mikko Mallikkaan Mulperi
* Peter Pan
* Katto-Kassinen

### Muita aiheeseen liittyvää kaunokirjallisuutta
* S. Reinikainen (2004): *Tiipatta, Jaakon kaveri*
* Cecelia Ahern: *[[Yllätysvieras]]*

## Katso myös
* Mielikuvitus
* Mielikuvitusmaailma

## Lähteet
Alla Pavlova

**Alla Pavlova** (s. 13. heinäkuuta 1952) on nykytaidemusiikin säveltäjä. Hän syntyi, opiskeli ja aloitti uransa Neuvostoliitossa, mutta asettui vuonna 1990 New Yorkiin, Yhdysvaltoihin. Hän on säveltänyt monenlaista musiikkia, jonka joukossa on muun muassa kahdeksan sinfoniaa. 

## Aiheesta muualla
* Alla Pavlova Naxos-levymerkin sivuilla
Ivan Sutherland

**Ivan Edward Sutherland** (s. 16. toukokuuta 1938 Hastings, Nebraska) on yhdysvaltalainen tietojenkäsittelytieteilijä. Hän sai vuonna 1988 Turing-palkinnon. Hänet tunnetaan työstään tietokonegrafiikan parissa ja varsinkin Sketchpad-ohjelman kehittämisestä. Sutherlandin Sketchpad mainitaan usein ensimmäisenä interaktiivisena graafisena järjestelmänä suunnitteluun ja hahmotteluun. Sketchpad oli aiheena Sutherlandin väitöstyössä MIT:ssä.
Sutherland on vaikuttanut muun muassa kolmiulotteiseen mallinnukseen, visuaaliseen simulointiin, tietokoneavusteiseen suunnitteluun ja virtuaalitodellisuuteen.

Sutherland ja T. H. Myer ovat tunnettuja vuonna 1968 esitetystä "jälleensyntymän pyörästä" tietotekniikkaan liittyen. Havainto tarkoittaa hyvin tunnettua ilmiötä, jossa toiminto siirretään erikoistuneelle oheislaitteelle suorituskyvyn vuoksi, ja myöhemmin sen kehityttyä tehokkaammaksi toiminto integroidaan takaisin suorittimeen, jonka jälkeen kierros alkaa uudelleen. Ilmiöstä on havaittu grafiikkaprosessorien suunnittelussa sekä matematiikkasuorittimissa.

Nebraskassa syntynyt Sutherland on pitkän uransa aikana työskennellyt useissa yliopistoissa (muun muassa Utah) ja lisäksi esimerkiksi Sun Microsystemsissä. Hän on ollut vuodesta 1978 Yhdysvaltain kansallisen tiedeakatemian jäsenenä. Hän kuuluu myös Association for Computing Machineryyn.

## Lähteet
Salibandyn maailmanmestaruuskilpailut 2008

**Salibandyn maailmanmestaruuskilpailut 2008** olivat historian 7. maailmanmestaruuskilpailut. Ne järjestettiin Tšekissä 6.–14. joulukuuta. A-sarja ja B-sarja järjestettiin yhdessä, mutta MM-kisojen C-sarja pelattiin 21.–27. huhtikuuta Slovakiassa. Kisoissa pelattiin kaksi viiden joukkueen lohkoa, joista kaksi parasta pääsi välieriin. Alkulohkon ja B-sarjan ottelut pelattiin Ostravassa 9&nbsp;700 henkeä vetävällä ČEZ Arenalla. Välierät, finaalit ja sijoitusottelut pelattiin Prahassa 17&nbsp;000 henkeä vetävällä Sazka Arenalla. 

Ruotsi lähti kisoihin hallitsevana mestarina voitettuaan kaikki kuusi aiempaa mestaruutta. Maailmanmestaruuden vei Suomi, joka aiheutti Ruotsille ensimmäisen tappion MM-tasolla voittamalla finaalin jatkoajalla 7–6.

## Ottelupaikat




## Osallistuvat joukkueet
### A-sarja

;A-lohko
*
*
*
*
*

;B-lohko
*
*
*
*
*

### B-sarja

;C-lohko
*
*
*
*
*

;D-lohko
*
*
*
*
*

## A-sarja
### Alkulohkot ja ottelutulokset
#### Lohko A

#### Ottelutulokset

#### Lohko B

#### Ottelutulokset

### Sijoitus- ja mitaliottelut
**9. sija**

**7. sija**

**5. sija**

#### Välierät

#### Pronssiottelu

#### Finaali

## B-sarja
### Alkulohkot
#### Lohko A

#### Lohko B

## Lopulliset sijoitukset
### A-sarja
# 
# 
# 
# 
# 
# 
# 
# 
# 
# 

Seitsemän parasta A-sarjasta ja B-sarjan voittaja pääsee suoraan vuoden 2010 maailmanmestaruuskilpailuihin. Loput kahdeksan osallistujaa valitaan karsintaturnausten avulla.

### Mitalistijoukkueiden pelaajat

## Tähdistökentällinen
***maalivahti** Henri Toivoniemi 
***puolustajat** Daniel Folta  Henrik Quist 
***keskushyökkääjä** Fredrik Djurling 
***laitahyökkääjät** Aleš Zálesný  Santtu Manner 

## Aiheesta muualla
* WFC 2008 - Kilpailun kotisivut  
* Kisat kansainvälisen salibandyliiton sivuilla 
* YLE Elävä arkisto: Salibandyn MM-finaali 2008
Propagandhi

**Propagandhi** on kanadalainen punkrock-yhtye, jonka perustivat Chris Hannah ja Jord Samolesky vuonna 1986 Portage la Prairiessa Manitobassa. Nykyisin yhtyeen kotipaikka on Winnipeg.

Vaikka yhtyeen aikaisemmat työt ammentavat skate punk -perinteistä, viimeisimmät Propagandhi-albumit ovat siirtyneet kohti raskaampaa, metallivaikutteista äänimaailmaa.

Yhtyeen jäsenet ovat tunnettuja anarkismistaan. He ovat myös vastustaneet aktiivisesti ihmisoikeusrikkomuksia, rasismia, homofobiaa, imperialismia, fasismia, kapitalismia ja uskontoa. Yhtye tukee vegaanista elämäntapaa ja eläinoikeuskampanjoita. 

Vuonna 2015 David "Beave" Guillas päätti keskittyä opettajan uraansa. Hän kuitenkin on soittanut joitain kitaroita vielä vuonna 2017 ilmestyneelle albumille *Victory Lap*. Uudeksi kitaristiksi puolestaan liittyi Sulynn Hago, jonka ensimmäinen levy on sama *Victory Lap*. Hagon ensimmäinen iso keikka puolestaan oli suomalaisille kiinnostavasti Ilosaarirockissa 2016, jossa Propagandhi soitti kyseisen vuoden ainoan Euroopan-keikkansa.

## Kokoonpano

* Chris "Jesus H. Chris" Hannah – kitara, laulu 
* Jord "Jordy-Boy" Samolesky – rummut, taustalaulu 
* Sulynn Hago – kitara, taustalaulu 
* Todd "The Rod" Kowalski – basso, laulu 

## Diskografia
* 
* 
* 
* 
* 
* 
* *Victory Lap* (2017)
* *At Peace* (2025)

## Aiheesta muualla
* Yhtyeen viralliset sivut 
* Propagandhi-haastattelu 
* http://www.ilosaarirock.fi/2016/felamaa/propagandhi-rayhaa-lavalla-ja-viihtyy-suomessa/
Tlaloc

**Tlaloc** oli tolteekkien ja asteekkien palvoma sateen ja veden jumala. Hänen uskottiin asuvan sekä pilvien peittämillä vuorenhuipuilla että lähteissä ja järvissä. Vuorilta hän lähetti ihmiskunnan kiusaksi tuulta, sadetta, salamoita ja hirvittäviä sairauksia, kuten lepran.

Koska Tlaloc kätkeytyi usein tummaan myrskypilveen, hänet kuvattiin käsikirjoituksissa mustaihoisena hahmona, jolla oli maalatut kasvot. Tlalocilla on myös torahampaat ja suuret renkaat silmien ympärillä. Hänen suustaan työntyi usein kirjakäärö. Kädessään jumalalla oli sauva, joka symboloi salamaa. Sauvassa saattoi olla hammastus tai sen ympärille oli kietoutunut käärmeitä. Ne, joita salama on iskenyt tai jotka sairastavat lepraa, pääsevät Tlalocin valtakuntaan Tlalocaniin, eivätkä enää koskaan kärsi puutetta.

Tlaloc oli verenhimoinen jumala, joka vaati lapsiuhreja. Tarujen mukaan Tlalocin vaimo Chalchiuhtlicue eli smaragdivaltiatar synnytti miehelleen joukon sateen jumalolentoja *tlaloceja* tai *tlaloqueita*, ja sanottiin, että joka kukkulalla oli oma tlalocinsa.  Rituaalivuoden ensimmäisenä (Atlcaualo) ja kolmantena kuukautena (Tozoztontli) monia lapsia uhrattiin sekä näille vähäisemmille jumalille että itse Tlalocille.

Asteekkien pääkaupungissa Tenochtitlánissa papit valmistautuivat Tlalocin juhliin ostamalla äideiltä vauvoja uhreiksi. Jos äidit itkivät ritualiuhrausten aikana, palvojat iloitsivat sanoen, että oli tulossa sade. Palvontamenoissa uhrattavien lihan söivät papisto ja ylhäisö. Tlalocin suoma sade ei kuitenkaan aina ollut hyväksi, vaan toi myös tulvia ja tuhoja. Tlaloc olikin jumala, jota sekä kunnioitettiin että pelättiin. Tlaloc ja hänen apujumalansa saattoivat uskomusten mukaan lähettää sekä ravitsevia että sadon tuhoavia sateita, hirmumyrskyjä sekä tauteja kuten turvotusta, lepraa ja reumatismia.

Mayoilla Tlalocin vastine oli Chac.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Medusan verkko (vuoden 2002 elokuva)

**Medusan verkko** () on vuonna 2002 ensi-iltansa saanut Doug Limanin ohjaama elokuva. *Medusan verkko* perustuu löyhästi Robert Ludlumin samannimiseen romaaniin, ja se on Bourne-elokuvasarjan avausosa.

## Juoni
Tapahtumat kietoutuvat yhdysvaltalaisen tiedustelupalvelu CIA:n salaisen Treadstone-operaation ja erityisesti sen ensimmäisen agentin Jason Bournen (Matt Damon) ympärille.

Kalastajat löytävät Välimerestä tajuttoman miehen, jolla on ampumahaavoja. Mies ei muista henkilöllisyyttään eikä sitä, miten on joutunut mereen ja miksi häntä on ammuttu. Miehen lonkasta löytyt kapseli sisältää Sveitsissä olevan pankkitilin tiedot. Pankista hän löytää muun muassa oman passinsa, jonka mukaan hän on yhdysvaltalainen Jason Bourne. Bourne joutuu virkavallan kanssa kahnauksiin ja pakenee Yhdysvaltain lähetystöön ja sieltä edelleen tapaamansa Marie Helena Kreutzin (Franka Potente) kanssa Pariisiin. Bournelle selviää, että hän on tehtävässään epäonnistunut CIA:n salaisen hankkeen erikoisagentti ja että hänen työnantajansa pyrkii eliminoimaan hänet. Kreutzin kanssa Bourne selvittää lisää menneisyyttään, alkaa jäljittää takaa-ajajiaan ja...

## Näyttelijät
Bannalec

**Bannalec** on kunta Finistèren departementissa Bretagnen hallintoalueella Ranskassa. Kunnassa oli 4 785 asukasta vuoden 1999 väestönlaskennassa. Bannalecin pinta-ala on 78 neliökilometriä.

## Lähteet

## Aiheesta muualla
Harvest Time

**Harvest Time** on porilaisen Elonkorjuu-yhtyeen debyyttialbumi vuodelta 1972. Sen alkuperäistä vinyyliversiota pidetään kalleimpana suomalaisena keräilyalbumina. Siitä on maksettu jopa 1 500 euroa.

Vuonna 2002 EMI julkaisi albumista nyt jo loppuunmyydyn cd-uusintapainoksen. Ulkomailla albumista on julkaistu vinyyliuusintapainos ainakin kaksi kertaa.

## Kappaleet
### A-puoli
#
#
#
#
#

### B-puoli
#
#
#
#
#

## Kokoonpano
* Heikki Lajunen – laulu
* Jukka Syrenius – kitara, laulu
* Ilkka Poijärvi – sähköurut, kitara, huilu
* Veli-Pekka Pessi – basso
* Eero Rantasila – rummut

## Arvostelut
* Soundi: 

## Lähteet

## Aiheesta muualla
* Ylen Elävä arkisto: Elonkorjuun Hey Brother 
* Ylen Elävä arkisto: Elonkorjuun Ocean Song
Flying High, Running Fast

**Flying High, Running Fast** on Elonkorjuun albumi vuodelta 1978. Yhtye käytti albumilla levy-yhtiön ehdotuksesta nimeä Harvest. Levyllä vierailevat myös Vesa Aaltonen ja Simo Salminen. Elonkorjuu hajosi pian albumin julkaisun jälkeen.

Rocket Records julkaisi albumin CD-muodossa toukokuussa 2010. 

## Kappaleet
# 
# 
# 
# 
# 
# 

## Kokoonpano
* Jukka Syrenius – kitarat
* Pekka Tyni – kosketinsoittimet
* Jari Perkiömäki – altosaksofoni, klarinetti
* Juha Unkila – tenorisaksofoni
* Veli-Pekka Pessi – basso
* Veikko Noutio – rummut
### Vierailijat
* Vesa Aaltonen – lyömäsoittimet
* Simo Salminen – trumpetti, käyrätorvi

## Lähteet
William Davenant

**William Davenant** (kastettu 3. maaliskuuta 1606 – 7. huhtikuuta 1668) oli brittiläinen runoilija ja näytelmäkirjailija. Hän opiskeli lyhyesti Oxfordin Lincoln Collegessa ja toimi maansa *Poet Laureatena* vuosina 1638–1668.

## Lähteet
Santtu Manner

**Santtu Manner** (s. 11. lokakuuta 1978) on suomalainen entinen salibandyn pelaaja. Viimeisellä kaudellaan 2011–2012 hän pelasi Salibandyliigaa SSVssä.

Manner nousi 14. marraskuuta 2009 Suomen Salibandyliigan kaikkien aikojen pistetilaston ensimmäiseksi tehoin 308+226=534, ja ohitti siihen asti kärkisijaa pitäneen Tero Karppasen. Hän on aikaisemmin voittanut salibandyliigan runkosarjan pistepörssin kaudella 2006–2007. Salibandyliigassa Manner on pelannut kasvattajaseurassaan Ruunien Ruunissa kausina 1998–2000 ja kausina 2000–2010 sekä 2011-2012 SSV:ssä, jossa on voittanut seitsemän Suomen-mestaruutta. Kauden 2009–2010 jälkeen Manner siirtyi Ruotsin Superliigassa pelaavaan FC Helsingborgiin.

Manner pelasi 43 maaottelua ja teki niissä tehot 16+18=34. Vuoden 2008 MM-kilpailuissa hän pelasi maailmanmestaruuden voittaneessa Suomen joukkueessa ja valittiin kisojen tähdistökentälliseen.

## Saavutukset

### Maailmanmestaruuskilpailut

* Kultaa: 2008
* Hopeaa: 2006

### Salibandyliiga

* Kultaa: 2001, 2004, 2005, 2007, 2008, 2009 ja 2010
* Hopeaa: 2006 ja 2012
* Pronssia: 2002

## Lähteet

## Aiheesta muualla
* Santtu Manner UrheiluSuomi.comin sivuilla
Scumbag

**Scumbag** on Elonkorjuu-yhtyeen albumi vuodelta 2004. Se oli Elonkorjuun paluualbumi ja yhtyeen ensimmäinen levytys 26 vuoden tauon jälkeen. 

## Kappaleet
# 
# 
# 
# 
# 
# 
# 
# 

## Kokoonpano
* Jukka Syrenius (kitara/laulu) 
* Veli-Pekka Pessi (basso) 
* Pertti Hannus (rummut) 
* Jussi Reunamäki (koskettimet)

## Lähteet
John Dryden

**John Dryden** (19. elokuuta 1631 – 12. toukokuuta 1700) oli aikansa johtava hahmo englantilaisessa kirjallisuudessa. Hän työskenteli näytelmäkirjailijana, runoilijana, kääntäjänä ja kirjallisuuskriitikkona.

Dryden tunnetaan erityisesti satiirisista runoistaan, joissa hän kehitti herooisen säeparin käyttöä. Näitä ovat muun muassa *Absalom and Achitopel* (1681) ja *The Medal and Mack-Flecknoe* (1682).

Englannintajana hän käänsi erityisesti Vergiliuksen ja Boccaccion teoksia. Kirjallisuuskriitikkona hän vaikutti varsinkin draaman kehittymiseen, mutta myös taidekritiikin tasoon varsinkin teoksellaan *Essays on Dramatic Poesy* (1668). Hän oli kuningaskunnan hovirunoilija eli *Poet Laureate* vuosina 1668–1689.

Dryden ylisti Cromwellia säkeissä *Heroic stanzas* (1658) ja Kaarle II:ta runossa *Astræa redux*. Mutta tämän kuninkaan kausi ei ollut runoudelle kultaista aikaa. Dryden kääntyi nyt draaman alalle. Myöhemmin hän palveli hallitusta poliittisilla satiireillaan. Hän kääntyi katolisuuteen Jaakko II:n noustessa valtaistuimelle, sai poeta laureatus -arvon ja eläkkeen, mutta menetti kaiken vuoden 1688 vallankumouksessa. Loppuiällään hän oli Englannin suurin kritiikin auktoriteetti. Kiinnostavia ovat hänen draamojensa esipuheet.

Drydenin ensimmäisiä näytelmiä ovat *The Indian queen* (1663), *The Indian emperor* (1665), *Secret love, or the maiden queen* (1668), *The conquest of Granada* (1672). Niitä hän sanoi sankaritragedioiksi, ja niiden painopisteenä olivat lemmenjuonet ja urotyöt, joihin liittyi henkienilmestyksiä ja taisteluntuoksinaa. Hänen tarkoituksensa oli niissä yhdistää ranskalainen klassillinen murhenäytelmä Shakespearen romanttiseen draamaan. Näytelmät saavuttivat suurta suosiota huolimatta Buckinghamin herttuan purevasta draamallisesta satiirista *The Rehearsal*, joka esitettiin 1671. Dryden kääntyi sitten toiseen draamalliseen suuntaan, jonka määränä oli viljellä luonnollista klassillisuutta. Tämän suunnan näytelmiä ovat *Aurengzebe* (1675), Shakespeare-mukaelma *All for love* (1678), *Oedipus* (1678), *The duke of Guise* (1682). Etevin kaikista on *Don Sebastian* (1690).

Yhteensä Dryden on kirjoittanut 27 näytelmää. *Absalom and Achitophel* on poliittinen satiiri, joka ivaa Monmouthin herttuan kapinaa. Hänen kääntymyksensä katolisuuteen kuvastuu allegoriassa *The hind and the panther* (1687). Drydenin teoksia on toimittanut muun muassa Walter Scott selityksillä ja elämäkerralla varustettuna vuonna 1808.

## Lähteet

## Aiheesta muualla

*John Drydenin teoksia Gutenberg-projektissa
Concarneau

**Concarneau** on kunta Finistèren departementissa Bretagnen hallintoalueella Ranskassa. Kunnassa oli 19 453 asukasta vuoden 1999 väestönlaskennassa. Concarneaun pinta-ala on 41 neliökilometriä.

## Tunnettuja concarneaulaisia
* Michel Desjoyeaux, purjehtija
* Stéphane Guivarc'h, jalkapalloilija

## Lähteet
Under Wraps

**Under Wraps** on Jethro Tullin studioalbumi vuodelta 1984. Tyyliltään se on vahvasti kone- ja syntetisaattorivaikutteinen. Tämän vuoksi monet pitävät albumia yhtyeen heikoimpana, mutta kitaristi Martin Barre on nimennyt albumin suosikki-Tull-albumikseen. Yhdysvalloissa albumin listasijoitus oli Tullin siihen mennessä huonoin, kun taas Britanniassa albumi nousi top-20:een.

Albumi poikkeaa muista Tull-albumeista sävellysvastuun jakautumisesta – yleensä Ian Anderson on kirjoittanut yksin laulut. Lisäksi albumi tehtiin ilman rumpalia rumpukoneen avulla.

Alkuperäinen vinyyliversio sisälsi 11 kappaletta. ”Astronomy”, ”Tundra”, ”Automotive Engineering” ja ”General Crossing” olivat vain kasettiversiossa. Nykyiset cd-versiot sisältävät kaikki 15 kappaletta.

## Kappaleet

#”Lap Of Luxury” (Anderson) – 3:35
#”Under Wraps #1” (Anderson) – 3:59
#”European Legacy” (Anderson) – 3:23
#”Later, That Same Evening” (Anderson/Vettese) – 3:51
#”Saboteur” (Anderson/Vettese) – 3:31
#”Radio Free Moscow” (Anderson/Vettese) – 3:40
#”Astronomy” (Anderson/Vettese) – 3:38
#”Tundra” (Anderson/Vettese) – 3:41
#”Nobody's Car” (Anderson/Vettese/Barre) – 4:08
#”Heat” (Anderson/Vettese) – 5:37
#”Under Wraps #2” (Anderson) – 2:14
#”Paparazzi” (Anderson/Vettese/Barre) – 3:47
#”Apogee” (Anderson/Vettese) – 5:28
#”Automotive Engineering” (Anderson/Vettese) – 4:05
#”General Crossing” (Anderson/Vettese) – 4:02

Remasteroitu CD sisältää bonuksena ”Lap Of Luxury” -promovideon.

## Muusikot

*Ian Anderson: laulu, huilu, akustinen kitara, rumpuohjelmointi
*Martin Barre: kitara
*Dave Pegg: basso
*Peter-John Vettese: kosketinsoittimet, perkussio

## Lähteet
Johann Houschka

**Johann ”Hans” Houschka** (21. lokakuuta 1914 – 27. toukokuuta 1983) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936.

## Lähteet
* Johann Houschka  Sports Reference LLC
The Essentials

**The Essentials** on Twisted Sisterin kokoelma-albumi vuodelta 2002.
 
## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
Gerald Ciolek

**Gerald Ciolek** (s. 19. syyskuuta 1986 Köln) on saksalainen maantiepyöräilijä. Hän aloitti ammattilaisuransa Team AKUD Arnolds Sicherheit -joukkueessa 2005, kilpaili seuraavana vuonna Team Wiesenhof-AKUD -tallissa, vuosina 2007–2008 T-Mobile / Team High Roadissa, 2009–2010 Team Milramissa, 2011 Quick Stepissä ja 2012 Omega Pharma-Quick Step -tallissa. Kausilla 2013–2015 hän edusti eteläafrikkalaista MTN-Qhubeka-joukkuetta ja viimeisenä ammattilaiskautenaan 2016 tanskalaista Cult Energy-Stölting Groupia. Hän on ajajatyypiltään sprintteri.

Ciolek voitti ensimmäisenä ammattilaisvuonnaan 2005 Saksan maantieajomestaruuden kaikkien aikojen nuorimpana, vain 18-vuotiaana. Seuraavana vuonna hän voitti Salzburgissa alle 23-vuotiaiden maantieajon maailmanmestaruuden. Vuonna 2013 hän voitti Milano – San Remo -klassikon oltuaan paras seitsemän ajajan loppukirissä.

## Saavutuksia

;2005
:Saksan maantieajomestaruus
;2006
:Alle 23-v. maantieajon maailmanmestaruus
:Rund um die Nürnberger Altstadt, voitto
:Saksan ympäriajo, 3. etapin voitto
:Rund um den Henninger Turm, toinen
:Vattenfall Cyclassics, viides
;2007
:Rheinland-Pfalz Rundfahrt, kokonais- ja sprinttikilpailun voitto
:Itävallan ympäriajo, pistekilpailun sekä 2. ja 8. etapin voitto
:Saksan ympäriajo, 6., 7. ja 9. etapin voitto
:3-Länder Tour, 1. etapin voitto
:Niedersachsen Rundfahrt, 3.etapin voitto
:Vattenfall Cyclassics, kolmas
;2008
:Bayern Rundfahrt, 1. ja 3. etapin voitto
:Ranskan ympäriajo, 8. ja 21. etapilla toinen, 2. ja 19. etapilla kolmas
:Saksan ympäriajo, 5. etapin voitto
;2009
:Trofeo Calvia, voitto
:Ranskan ympäriajo, pistekilpailussa ja 19. etapilla kolmas
:Vattenfall Cyclassics, kolmas
:Espanjan ympäriajo, 2. etapin voitto
;2010
:Bayern Rundfahrt, 3. etapin voitto
:Ranskan ympäriajo, 5. etapilla toinen
;2011
:Vattenfall Cyclassics, toinen
;2012
:Volta ao Algarve, 4. etapin voitto
;2013
:Driedaagse van West-Vlaanderen, 2. etapin voitto
:Milano – San Remo, voitto
:Bayern Rundfahrt, 3. etapin voitto
:Itävallan ympäriajo, 6. etapin voitto
:Britannian ympäriajo, 2. etapin voitto
;2014
:Vuelta a Andalucía, 3. etapin voitto

## Lähteet
*Gerald Ciolek trap-friis-tietokannassa 
*Gerald Ciolek Cycling Archives -tietokannassa 

### Viitteet

## Aiheesta muualla
*Virallinen sivusto
Kais Zouaghi

**Kais Zouaghi** (s. 19. marraskuuta 1977 Béja, Tunisia) on tunisialainen entinen jalkapalloilija, pelipaikaltaan puolustaja.

## Saavutukset
* Tunisian liigacup: 2005
* Afrikan Cup-voittajien cup: 2003
* CAF Cup: 1999

## Aiheesta muualla
* Weltfussball 
* National Football Teams 
* Zouaghi ES Sahelin sivustossa
Douarnenez

**Douarnenez** on kunta Finistèren departementissa Bretagnen hallintoalueella Ranskassa. Kunnassa oli 15&nbsp;827 asukasta vuoden 1999 väestönlaskennassa. Douarnenezin pinta-ala on 25 neliökilometriä.

## Lähteet

## Aiheesta muualla
Rubén Pérez

**Rubén Pérez Moreno** (s. 30. lokakuuta 1981 Zaldibar) on espanjalainen maantiepyöräilijä. Hän edusti koko ammattilaisuransa ajan, vuosina 2006–2013, Euskaltel-Euskadi-tallia. Pérez voitti ensimmäisen etapin Bayern-Rundfahrt -kilpailussa 2010 ja Katalonian ympäriajon sprinttikilpailun 2011. Hän kilpaili useamman kerran sekä Ranskan että Espanjan ympäriajossa. 

## Lähteet
*Profiili cyclingarchives.com-sivustolla 
### Viitteet
Tommy Sands

**Thomas Adrian "Tommy" Sands** (s. 27. elokuuta 1937) on yhdysvaltalainen laulaja ja näyttelijä. Hän nousi nopeasti suosioon 1950-luvun loppupuolella; musiikillinen ura on katsottu niin huomattavaksi, että laulaja on päässyt Rockabilly Hall of Fameen.

Sandsilla oli suurimman suosionsa aikana myös elokuvarooleja. Hän oli vuosina 1960–1965 naimisissa Nancy Sinatran kanssa. Hänellä on tähti Hollywood Walk of Famella.

## Aiheesta muualla
*
Ali Saibou

**Ali Saibou** (17. kesäkuuta 1940 – 31. lokakuuta 2011 Niamey, Niger) oli nigeriläinen upseeri, joka toimi maansa kolmantena presidenttinä vuosina 1987–1993. Ali Saibou kuului Nigerissä vaikutusvaltaiseen djerma-kansaan. Hän oli kotoisin samasta kylästä kuin edeltäjänsä Seyni Kountché. Presidentit eivät kuitenkaan olleet toisilleen mitään sukua.

## Elämäkerta

Saibou kiinnostui jo nuorena armeijasta ja sotilasurasta. Hän kävi sotilaskoulua Senegalissa vuonna 1954. Vuonna 1960 hän osallistui Kamerunin levottomuuksissa taisteluun, jossa haavoittui lievästi. Kun Niger samana vuonna itsenäistyi, hän palasi kotimaahansa ja siirtyi sen vasta perustetun armeijan palvelukseen kersantin arvoisena. Hän kävi upseerikoulun ja komensi vuonna 1969 yksikköä N'guigmissa ja vuonna 1973 Agadezissa. Saibou osallistui vuoden 1974 sotilasvallankaappaukseen ja hänet ylennettiin majuriksi. Lisäksi hänet valittiin maansa ympäristö- ja maatalousministeriksi.

Seyni Kountchén ja Ali Saiboun välit kiristyivät vuonna 1975, sillä Kountché ei luottanut Ali Saibouhun, joka menetti paikkansa hallituksessa. Saibou pyysi lupaa erota myös armeijasta. Eropyyntö palautti Kountchén luottamuksen, minkä jälkeen Ali Saibou palveli häntä aina vuoteen 1987.

Vuonna 1987 Kountché kuoli, ja Saibousta tuli hänen seuraajansa presidenttinä. Valtansa varmistamiseksi hän lähetti kilpailijansa ulkomaille diplomaateiksi. Poliittisia vankeja armahdettiin. Nigerin ainoaksi puolueeksi tuli vuonna 1989 Saiboun perustama MSDN. Vuonna 1989 astui voimaan myös uusi perustuslaki ja Nigerin toinen tasavalta julistettiin syntyneeksi. Saibou valittiin samana vuonna ainoana ehdokkaana maan presidentiksi.

1990-luvun alussa tuaregit kapinoivat ja maassa oli myös opiskelijalevottomuuksia. Opiskelijalevottomuudet lopetettiin kovalla kädellä: viisi henkeä kuoli ja 25 loukkaantui. Ammattiliitto UTSN julisti maahan viiden päivän yleislakon, joka pysäytti maalle elintärkeän uraanin viennin. Saiboun hallinnon oli pakko taipua myönnytyksiin. Vuonna 1991 kansalliskokous lopetti viimeisetkin jäänteet sotilasvallasta. Saibou pysyi kuitenkin valtionpäämiehenä aina vuoteen 1993, jolloin Mahamane Ousmane tuli presidentiksi.

Ali Saibou vietti eläkepäiviään syntymäkylässään. Hän kuoli lokakuussa 2011 Niameyssä.

## Lähteet
Lotfi Sellami

**Lotfi Sellami** (s. 26. marraskuuta 1978 Kairouan, Tunisia) on tunisialainen jalkapalloilija, pelipaikaltaan puolustaja. Hän pelasi pääosan urastaan Tunisian pääsarjassa. Hän edusti 2007 ES Sahelia, kun joukkue voitti Tunisian-mestaruuden.

## Saavutukset
* Tunisian liigamestaruus: 2007
* Afrikan Confederation Cup: 2006
* Afrikan Cup-voittajien cup: 2003

## Lähteet
* National Football Teams 
* Sellami ES Sahelin sivustossa
470 (jolla)

**470** on kahdenhengen bermudarikattu purjejolla. 470 saa nimensä runkonsa kokonaispituudesta, joka on 470&nbsp;cm. 470-jollia on rakennettu yli 40 000 kpl.

470 on suosittu suorituskykyinen jolla. Se ei ole äärettömän vaikea hallittava, mutta ei kuitenkaan sovellu aivan aloittelijoille. Purjepinta-alan suhde painoon on suuri ja jolla nousee liukuun helposti. Kilpailukykyisen miehistön ideaalinen kokonaispaino on 110–145 kg, joten jolla soveltuu sekä miehille että naisille. 470:ssa on spinaakkeri ja yksi trapetsi, minkä johdosta kahden hengen miehistön tulee osata toimia hyvin yhdessä. Kilpaileminen 470:llä vaatii hyvää taktiikkaa, sillä kansainvälisissä lähdöissä on paljon veneitä, ja veneiden nopeuserot ovat pieniä. 

## 470 olympialaisissa
Jolla on ollut olympiapurjehdusluokkana vuoden 1976 kisoista alkaen. Aluksi miehet ja naiset kilpailivat yhdessä, mutta vuodesta 1988 alkaen erikseen.

### Olympiamitalistit

**Avoin luokka**

**Miehet**

**Naiset**

### Suomalaiset olympialaisissa
Suomalaiset Georg Tallberg ja Jouko Lindgren voittivat 470-luokassa pronssia Moskovan kesäolympialaisissa 1980. Niklas Lindgren ja Heikki Elomaa edustivat Suomea Pekingin kesäolympialaisissa 2008. Lontoon olympialaisissa 2012 Suomea edustivat veljekset Niklas ja Joonas Lindgren.

## Lähteet

## Aiheesta muualla

* 470 Internationale
Marouane Boulaârès

**Marouane Boulaârès** (s. 28. tammikuuta 1989 Nizza, Ranska) on ranskalais-tunisialainen jalkapallomaalivahti. 

## Ura
Boulaârès aloitti uransa paikallisessa junioriseurassa OGC Nicessä vuonna 2004, josta hän pian siirtyi Cannesin junioreihin kaudeksi 2005–2006. Boulaârès pelasi vielä yhden kauden nimekkään ranskalaisseuran PSG:n junioreissa, kunnes liittyi edustamaan vanhempiensa kotimaan huippuseuraa ES Sahelia vuonna 2007. Hän oli hetken aikaa kirjoilla edustusjoukkueessa vuonna 2008, mutta ei saanut peliaikaa.

Heinäkuussa 2009 Boulaârès siirtyi EGS Gafsaan, jossa hän on toiminut varamaalivahdin roolissa.

## Aiheesta muualla
* Transfermarkt
Ihminen, kulttuuri ja taide

**Ihminen, kulttuuri ja taide** on filosofian lisensiaatti Pellervo Oksalan kirja vuodelta 1978. Teos sisältää kaksi osaa: ensimmäisessä Oksala tarkastelee yleisesti kulttuurin käsitettä ja toisessa yksityiskohtaisemmin taidetta yhtenä kulttuurin osana. 

Kirja on julkaistu osana Gummeruksen oppikirjasarjaa, jonka teokset on tarkoitettu korkeakoulujen yleisopintojen oppikirjoiksi sekä filosofiasta kiinnostuneelle yleisölle. Oksala kirjoitti teoksen Jyväskylän yliopiston Yhteiskuntatieteellisen tiedekunnan yleisopintokursseihin kuuluvan luentosarjan ”Kulttuurifilosofia” pohjalta. Hän sai kirjoittamiseen Suomen Kulttuurirahaston apurahan.

Esipuheessa tekijä toteaa kirjasen olevan suppea johdatus kulttuurifilosofian ja taiteenfilosofian ongelmiin. Se ei ole luonteeltaan järjestelmällinen katsaus vaan eräiden yleisten ja perustavien kysymysten tarkastelu. Oksala toteaa kulttuurin ilmentymiin kuuluvan esimerkiksi kielen, moraalin, tekniikan, tieteen ja elinkeinojen. Yksityiskohtaisemman katsauksen kohteeksi otetun taiteen hän mainitsee olevan oletettavasti jokaista ihmistä lähellä. 

## Lähteet
Thousand Foot Krutch

**Thousand Foot Krutch** (tunnetaan myös nimellä **TFK**, vuosina 1995–1996 nimellä **Oddball**) on kanadalainen rockyhtye, joka on perustettu vuonna 1995. Yhtye on julkaissut yhdeksän albumia, kolme remix-albumia ja yhden livealbumin. Yhdeksäs studioalbumi, *[[Oxygen Inhale]]*, julkaistiin 26. elokuuta 2014. Thousand Foot Krutchin albumeja oltiin 26. lokakuuta 2007 mennessä myyty yli puoli miljoonaa kappaletta. 

Yhtyeen laulaja Trevor McNevanin ja rumpali Steve Augustine toimivat myös omassa FM Static -yhtyeessään.

## Jäsenet
*Trevor McNevan – laulu, kitara (1997–) 
*Steve Augustine – rummut (2001–) 
*Joel Bruyere – bassokitara, taustalaulu (1999–) 

## Diskografia
### Studioalbumit
**[[Shutterbug]]* (Oddball, 1995)
**[[That’s What People Do]]* (1997)
**[[Set It Off]]* (2001)
**[[Phenomenon (Thousand Foot Krutchin albumi)|Phenomenon]]* (2003)
**[[The Art of Breaking]]* (2005)
**[[The Flame in All of Us]]* (2007)
**[[Welcome to the Masquerade]]* (2009)
**[[The End Is Where We Begin]]* (2012) 
**[[Oxygen Inhale]]* (2014)
**[[Exhale]]* (2016)

### Remix-albumit
**[[TFK Remixes EP]]* (2012)
**[[Metamorphosiz: The End Remixes Vol. 1]]* (2012)
**[[Metamorphosiz: The End Remixes Vol. 2]]* (2013)

### Liveabumit
**[[Live at the Masquerade]]* (2011)

### Kokoelma-albumit
**[[Made In Canada: The 1998–2010 Collection]]* (2011)

### Singlet
**Rhime Animal* (2003)
**Puppet* (2001)
**Supafly* (2003)
**Unbelievable* (2003)
**[[Phenomenon (Thousand Foot Krutchin kappale)|Phenomenon]]* (2004)
**[[Rawkfist]]* (2003)
**Bounce* (2004)
**This Is a Call* (2004)
**Absolute* (2005)
**[[Move (Thousand Foot Krutchin kappale)|Move]]* (2005)
**The Art of Breaking* (2006)
**Breathe You In* (2006)
**What Do We Know?* (2007)
**[[Falls Apart (Thousand Foot Krutchin kappale)|Falls Apart]]* (2007)
**The Flame In All of Us* (2008)
**Favorite Disease* (2008)
**[[Falls Apart (Thousand Foot Krutchin kappale)|Bring Me to Life]]* (2009)
**[[Forward Motion (Thousand Foot Krutchin kappale)|Forward Motion]]* (2009)
**[[Fire It Up (Thousand Foot Krutchin kappale)|Fire It Up]]* (2009)
**[[Already Home (Thousand Foot Krutchin kappale)|Already Home]]* (2010)
**E for Extinction* (2010)
**Shook* (2011)
**War of Change* (2012)
**Let the Sparks Fly* (2012)
**Light Up the Sky* (2013)

### Musiikkivideot
**Puppet*
**Rawkfist* 
**Move* 
**Falls Apart* 
**Favorite Disease* 
**Fire It Up* 
**War of Change* 

## Lähteet

## Aiheesta muualla
*Virallinen sivusto
Alex Auld

**Alexander Auld** (s. 7. tammikuuta 1981 Cold Lake, Alberta, Kanada) on kanadalainen uransa lopettanut jääkiekkomaalivahti.

## Ura
### Seurajoukkueissa
Auld pelasi OHL-juniorisarjassa North Bay Centennialsissa 1997–2001. Keväällä 1999 hänet valittiin OHL:n Itäisen konferenssin kehittyneimmäksi pelaajaksi. Florida Panthers varasi Auldin NHL:ään . Auld ei kuitenkaan aloittanut ammattilaisuraansa Floridassa, sillä hänet kaupattiin Vancouver Canucksiin toukokuussa 2001.

Vancouverissa Auld pelasi yhden NHL-ottelun kaudella 2001–2002. Kauden aikana hän pelasi myös AHL:n Manitoba Moosessa ja ECHL:n Columbia Infernossa. Seuraavien kahden kauden aikana Auld torjui muutamia otteluita Vancouverissa, mutta edusti pääasiassa Manitobaa. Kaudella 2005–2006 Auld nousi Vancouverin ykkösmaalivahdiksi, kun Dan Cloutier oli loukkaantuneena. Hän pelasi hyvän kauden ja voitti kauden aikana 33 ottelua. Auld kaupattiin kuitenkin kauden jälkeen Floridaan suurkaupassa, jossa Floridaan siirtyivät myös Todd Bertuzzi ja Bryan Allen, kun Vancouver sai Vezina-ehdokas Roberto Luongon ja Lukáš Krajíčekin.

Floridassa Auld pelasi yhden kauden Ed Belfourin varamaalivahtina. Kaudeksi 2007–2008 hän siirtyi Phoenix Coyotesiin, jossa ei pelannut kuin yhdeksän ottelua. Auld lähetettiin Phoenixin farmiseura San Antonio Rampageen, kun joukkue oli hankkinut Ilja Bryzgalovin. Joulukuussa 2007 Auld kaupattiin Boston Bruinsiin vaihdossa Nate DiCasmirroon ja viidennen kierroksen varausoikeuteen . Bostonin oli pakko etsiä uusi maalivahti, kun ykkösmaalivahti Tim Thomas loukkaantui.

Auld edusti kauden 2008–2009 Ottawa Senators, jossa hän otti hieman yllättäen ykkösmaalivahdin paikan Martin Gerberiltä. Kauden jälkeen Auld kaupattiin kuitenkin Dallas Starsiin, kun Ottawa oli aiemmin hankkinut lupaavan Pascal Leclairen. Dallasissa Auld pelasi 21 ottelua, kunnes New York Rangers nappasi hänet helmikuussa 2010 siirtolistalta.

Auld siirtyi kesällä 2012 Itävaltaan pelaamaan EC Red Bull Salzburgiin. Hän pelasi kauden aikana 26 ottelua.

### Maajoukkueessa
Kanadan maajoukkueessa hän on pelannut seuraavissa turnauksissa:
*Vuoden 2001 jääkiekon nuorten MM-kisat (sijoittui pronssille)
*Vuoden 2004 Spengler Cup (3. sija)
*Vuoden 2006 jääkiekon MM-kisat (4. sija)

## Lähteet
* 
* 

### Viitteet

## Aiheesta muualla
*Alex Auld The Internet Hockey Databasessa (englanniksi)
*Alex Auld Hockeygoalies.orgin sivuilla (englanniksi)
16 Horsepower

**16 Horsepower** oli 1992 perustettu countrya ja rockia yhdistänyt yhdysvaltalainen yhtye Coloradon Denveristä. Sen viimeisen kokoonpanon jäsenet olivat David Eugene Edwards, Pascal Humbert ja Jean-Yves Tola. Yhtyeen musiikki oli yleensä tummasävyistä, ja kappaleiden sanoituksissa esiintyi paljon kristillistä tematiikkaa.

Yhtye hajosi vuonna 2005 "lähinnä poliittisten ja henkisten" erimielisyyksien takia. David Eugene Edwards ja Pascal Humbert soittavat Woven Hand -yhtyeessä, ja esittävät yhä 16 Horsepowerin kappaleita yhdessä.

## Tuotanto
### Studioalbumit
* 
* 
* 
* 
* 
* 
* 
* 

### Livealbumit
* 

### Kokoelmat
* 

### Videotallenteet
* 
* 
* 

### Singlet
* 
* 
* 
* 
* 
* 
* 

## Aiheesta muualla
* Yhtyeen kotisivut  
* Thank You For Clapping: epäviralliset ihailijasivut 
*
Moisés Dueñas

**Moisés Dueñas Nevado** (s. 10. toukokuuta 1981 Salamanca) on espanjalainen maantiepyöräilijä. Hän on edustanut ammattilaisurallaan talleja Relax, Agritubel ja Barloworld. Dueñas on voittanut urallaan kaksi etappikilpailua: Tour de l'Avenir -ajon vuonna 2006 ja Regio-Tourin 2007.

16. heinäkuuta 2008 Ranskan antidopingjärjestö ilmoitti, että Dueñas oli antanut EPO:a sisältäneen dopingnäytteen Ranskan ympäriajon neljännen etapin jälkeen.

## Saavutuksia

;2002
:Circuito Montañés, 3. etapin voitto
;2006
:Tour de l'Avenir, kokonaiskilpailun ja 6. etapin voitto
;2007
:Regio-Tour, kokonaiskilpailun ja 2. etapin voitto

## Lähteet
*Moisés Dueñas trap-friis-tietokannassa 
*Moisés Dueñas cyclingarchives.com-tietokannassa 

### Viitteet
Jefim Zelmanov

**Jefim Isaakovitš Zelmanov** (; s. 7. syyskuuta 1955) on venäläinen matemaatikko, jonka tutkimusaiheet sijoittuvat kombinatorisiin ongelmiin ei-assosiatiivisissa binäärisissä rakenteissa ja ryhmäteoriassa. Hän ratkaisi rajoitetun Burnsiden ongelman. Hänelle on myönnetty Fieldsin mitali Kansainvälisessä matemaatikkojen kongressissa Zürichissä 1994.  

Zelmanov on sukujuuriltaan venäjänjuutalainen. Hän teki väitöskirjansa Novosibirskin valtionyliopistossa 1980, suoritti ylemmän tutkinnon Leningradin valtionyliopistossa 1985. Hänellä oli virka Novosibirskissa vuoteen 1987, jolloin hän muutti pois Neuvostoliitosta.

Hän muutti Yhdysvaltoihin 1990, ja hänestä tuli Wisconsin-Madison-yliopiston professori. Sen jälkeen hän oli Chicagon yliopistossa 1994–1995, Yalen yliopistossa. Vuodesta 2002 hän on ollut professorina Kalifornian yliopistossa San Diegossa.

## Lähteet

## Aiheesta muualla
*The Work of Efim Zelmanov (Fields Medal 1994) Kapil Hari Paranjape.
Jemva

**Jemva** ( ja ) on kaupunki Komin tasavallassa Venäjällä. Se sijaitsee Vymjoen varrella 130 kilometrin päässä Syktyvkarista. Kaupunki on Knjažpogostin piirin hallinnollinen keskus. Asukkaita on 14&nbsp;500 henkeä (vuonna 2009).

Jemvan kaupunki on perustettu vuonna 1985. Siellä on kuitulevytehdas ja konepaja.

## Lähteet
Baranov

**Baranov** tai **Baranoff** () on venäläinen sukunimi. Naisilla se esiintyy muodossa **Baranova** (). Tunnettuja Baranov- tai Baranova-nimisiä ovat:

;Ihmisiä
* Aleksandr Baranov (1747—1819), Venäläis-amerikkalaisen kauppakomppanian kuvernööri vuodesta 1799
* Ljubov Baranova (1929–2015), neuvostoliittolainen maastohiihtäjä ja olympiavoittaja
* Maria Baranova (s. 1992), suomalainen balettitanssija
* Natalja Baranova-Masalkina (s. 1975), venäläinen hiihtäjä
* Oleksandr Baranov (s. 1960), suomalais-ukrainalainen jalkapalloilija ja valmentaja
* Vladimir Baranoff-Rossine (1888–1941), ukrainalais-venäläinen taidemaalari

;Kuvitteellisia henkilöitä
* *Pjotr Baranov*, Neuvostoliiton ulkomaankauppaministerin elokuvassa Vodkaa, komisario Palmu
* *Kapteeni Baranov*, neuvostoliittolainen sotavanki kirjassa *[[Tuntematon sotilas]]*

## Katso myös
* Baranavitšy,  kaupunki Brestin alueella, Valko-Venäjällä
* Baranofinsaari, saari Alexanderin saaristossa Kaakkois-Alaskassa.
Kaislikossa suhisee (elokuva)

**Kaislikossa suhisee** on vuonna 1996 ensi-iltansa saanut Terry Jonesin ohjaama komediaelokuva, joka perustuu Kenneth Grahamen samannimiseen kirjaan. Elokuvassa esiintyy runsaasti Monty Python -ryhmän jäseniä: John Cleese, Eric Idle, Terry Jones ja Michael Palin.

## Näyttelijät

## Lähteet
Dudu Aouate

**David ”Dudu” Aouate** (; s. 17. lokakuuta 1977 Nasaret Illit, Israel) on israelilainen jalkapallomaalivahti. Hänellä on myös Ranskan kansalaisuus. Hän aloitti pelaajauransa Israelissa ja pelasi vuosina 2003–2014 Espanjassa Racing Santaderin, Deportivo La Coruñan ja Mallorcan joukkueissa.

Tammikuussa 2009 Dudu Aouate siirtyi Deportivo La Coruñasta Real Mallorcaan noin miljoonan euron siirtokorvauksella. Deportivo joutui myymään Aouaten talousvaikeuksien myötä. Aikaisemmin kesällä 2008 Deportivo oli hylännyt Valencian 8 miljoonan euron tarjouksen Aouatesta.

## Lähteet
Irja Auroora

**Irja Auroora** (oik. **Irja Maria Auroora Näsi**, ent. *Jäykkä* 1949), on suomalainen oopperalaulaja, äänialaltaan sopraano. Ensimmäisissä Lappeenrannan laulukilpailuissa 1969 hän sijoittui toiseksi.

Irja Auroora opiskeli Turun konservatoriossa, Wienin musiikkiakatemiassa ja lisäksi Roomassa, Lontoossa ja Salzburgissa. Hän suoritti Wienissä lied- ja oopperadiplomin. Vuodesta 1975 hän lauloi Bayreuthin Wagner-juhlanäytännöissä. Hän on ollut vakituisissa oopperakiinnityksissä Saksassa Darmstadtissa ja Bremenissä. Lisäksi hänellä on ollut vierailukiinnityksiä muun muassa Suomen Kansallisoopperaan ja eri puolille Keski-Eurooppaa. Konserttiesiintymisiä on ollut muun muassa Salzburgin juhlaviikoilla 1977, kuten myös muun muassa Helsingin juhlaviikoilla. Hän on esiintynyt orkesterisolistina muun muassa Pariisissa, Stuttgartin Ludwigsburger Schlossfestspiele-juhlilla sekä useaan otteeseen Helsingin kaupunginorkesterin ja Radion sinfoniaorkesterin solistina. Irja Auroora on myös tunnustettu liedlaulaja.

## Levytyksiä
* *Enchantment of Singing*, 2004, mm. Schumannin, Straussin, Sibeliuksen, Granadosin ja Fallan lauluja. Irja Auroora, sopraano, Pentti Koskimies ja Ilkka Paananen, piano. Fuga

## Lähteet

## Aiheesta muualla
* 
*
Emőd

**Emőd** on kaupunki Unkarissa Borsod-Abaúj-Zemplénin läänissä. Se sijaitsee 25 kilometrin päässä läänin pääkaupungista Miskolcista. Kaupungin asukasluku on 5&nbsp;203 (2009) ja pinta-ala 49,38 neliökilometriä. Kaupungissa on tuotettu viiniä 1300-luvulta lähtien.

## Lähteet

## Aiheesta muualla
*Kaupungin kotisivut
Civilization IV: Colonization

**Sid Meier's Civilization IV: Colonization** on Firaxis Gamesin kehittämä ja 2K Gamesin julkaisema vuoropohjainen strategiapeli. Peli on julkaistu 22. syyskuuta 2008 Windowsille.

Peli on uusintaversio Sid Meierin vuoden 1994 *[[Colonization]]*-pelistä. Peli käyttää *[[Civilization IV]]:n* uusittua pelimoottoria. Kuten vuoden 1994 versiossa, pelaaja ohjaa löytöretkien ajan Englantia, Espanjaa, Ranskaa tai Hollantia, ja pyrkii muodostamaan itsenäisen siirtokunnan Uuteen maailmaan. Grafiikan lisäksi sisältöä on vuoden 1994 peliin verrattuna uusittu. Peli on itsenäinen eikä tarvitse alkuperäistä *Civilization IV:ää*. Pelissä on moninpelimahdollisuus. 

## Lähteet

## Aiheesta muualla
*
Municipal Waste

**Municipal Waste** on vuonna 2001 perustettu yhdysvaltalainen thrash metal/crossover thrash -yhtye. Levy-yhtiö Mordar julkaisi yhtyeen ensimmäisen levyn *[[Waste ’em All]]* vuonna 2003. Metallimusiikin julkaisijana tunnettu Earache Records julkaisi yhtyeen seuraavat albumit *[[Hazardous Mutation]]* (2005), *[[The Art of Partying]]* (2007) ja *[[Massive Aggressive]]* (2009).

Yhtye esiintyi Suomessa yhdessä Anthraxin kanssa Oulun Tullisalissa 21.10.2022 ja Turun Logomossa 22.10.2022.

## Jäsenet
* Tony ”Guardrail” Foresta – laulu
* Ryan Waste – kitara
* Philip ”Landphil” Hall – basso, laulu
* Dave Witte – rummut

### Entiset jäsenet
* Andy Harris – basso (2000–2004)
* Brendan Trache – rummut (2000–2002)
* Brandon Ferrel – rummut (2002–2004)

## Diskografia
### Studioalbumit
* 
* 
* 
* 
* 
* 
* 

### EP:t
* 
* 
* 
* 

### Split-albumit
* 
* 
* 
* 

## Lähteet

## Aiheesta muualla

* Viralliset kotisivut 
*
Bobby Dillon

**Bobby Dan Dillon** (23. helmikuuta 1930 – 22. elokuuta 2019) oli yhdysvaltalainen amerikkalaisen jalkapallon pelaaja. Hänen ammattilaisseuranaan oli Green Bay Packers vuosina 1952–1959. Hän osallistui neljään Pro Bowliin (1955–1958) ja pääsi vuonna 1974 Green Bay Packers Hall of Fameen.

Dillon syntyi Teksasissa ja kävi siellä yliopiston.

## Lähteet

## Aiheesta muualla
* DatabaseFootball.com: Bobby Dillon
Iris-Lilja Lassila

**Iris-Lilja Lassila** (oik. **Iris Lilja Elisa Varilo**; ) oli suomalainen näyttelijä. Hän esiintyi muun muassa useissa televisionäytelmissä sekä elokuvissa. 

Lassila pääsi ylioppilaaksi vuonna 1956, näytteli Ylioppilasteatterissa ja kävi Suomen Teatterikoulun 1959–1961. Hänet kiinnitettiin Televisioteatteriin 1963.

Lassila lauloi 1960-luvun lopulla lauluyhtye Stideissä, jonka muut jäsenet olivat näyttelijät Liisamaija Laaksonen ja Tarja-Tuulikki Tarsala. Heidän suurin hittinsä oli ”Pienenä tyttönä” vuodelta 1969.

## Filmografia

## Lähteet